Peter Magubane

**Peter Sexford Magubane** (født 18. januar 1932 i Vrededorp i Sør-Afrika, død 1. januar 2024 i Pageview ved Johannesburg) var en sørafrikansk fotograf og anti-apartheid-aktivist.

## Liv og virke
### Bakgrunn
Peter Magubane vokste opp i Sophiatown i Johannesburg. Han begynte å fotografere med et Kodak Brownie-bokskamera som skolegutt i Eersterust i Pretoria.

### Karriere
Han så rapporter i 1954 i magasinet *[[Drum (magasin)|Drum]]* om situasjonen til de svarte byfolkene og effekten av apartheidpolitikken på dem. Deretter tok han arbeide i bladet som sjåfør, og fikk etter seks måneder et fotooppdrag under ledelse av fotoredaktør og sjefsfotograf Jürgen Schadeberg. Han lånte et kamera og dekket Den afrikanske nasjonalkongressens (ANC) møte i 1955.

Peter Magubane tok bilder av flere historiske hendelser i Sør-Afrika på den tiden, som Sharpeville-massakren i 1960 og Rivonia-rettssaken mot Nelson Mandela i 1964.

Han sluttet i *Drum* i 1965 og året etter begynte han å jobbe for *[[Rand Daily Mail]]*. 

I 1969 fikk han i oppdrag å dekke en demonstrasjon utenfor Winnie Mandelas fengselscelle. Der ble hane arrestert og satt i isolasjon. Han ble løslatt i september 1970, men fikk forbud mot å utøve yrket sitt i fem år. Han ble arrestert igjen i 1971 og tilbrakte 98 dager i isolasjon og deretter seks måneder i fengsel.

Etter løslatelsen fikk han i oppdrag å dekke Soweto-opprøret i juni-august 1976, og ble da arrestert og slått av politiet. Bildene fra Soweto gjorde ham internasjonalt kjent og verdsatt, noe som førte til oppdrag for *[[Time (magasin)|Time]]*, FN og *[[Sports Illustrated]]*.

Fra slutten av 1990-tallet laget Peter Magubane flere fotoreportasjer i farger om tradisjonelle stammetradisjoner i Sør-Afrika.

Magubane døde 1. januar 2024, 17 dager før sin 92-årsdag.

## Publikasjoner
* *Black As I Am*, Zindzi Mandela og Peter Magubane; forord av Andrew Young, Los Angeles Guild of Tutors Press, 1978, 
* *Magubane's South Africa*; med forord av ambassadør Andrew Young, New York: Alfred A. Knopf, distributed by Random House. 1978, 
* *Soweto*, fotografert av Peter Magubane; tekst, Marshall Lee; redaktør Dawn Lindberg, Cape Town: Don Nelson, 1978,  (2nd ed. 1983)
* *Soweto Speaks*, Jill Johnson, fotos av Peter Magubane, Johannesburg: A. D. Donker, 1979, 
* *Black Child*, New York: Alfred Knopf, 1982, 
* *16 June: The Fruit of Fear*, Braamfontein: Skotaville, 1986, 
** *Soweto: The Fruit of Fear*, Trenton, N.J.: Africa World Press, 1986,  (reissue of *16 June: The Fruit of Fear*)
**Soweto: Portrait of a City*, fotos av Peter Magubane; tekst av David Bristow, Stan Motjuwadi; [foreword by Archbishop Desmond Tutu]. London: New Holland, 1990  
**Women of South Africa: their fight for freedom*, foyos av Peter Magubane, tekst av Carol Lazar. Boston MA: Little, Brown & Co., 1993 
* *Nelson Mandela, Man of Destiny: a pictorial biography*, Cape Town: Don Nelson, 1996, 
* *Vanishing Cultures of South Africa: changing customs in a changing world*, Cape Town: Struik, 1998,  (The Xhosa—The Zulu—The Ndebele—The Venda—The Tsonga—The Basotho—The Tswana—The Pedi—The Ntwana—The San)
* *African Renaissance*, Cape Town: Struik, 2000, 
* African Heritage Series:
** *Homesteads*, Peter Magubane, tekst av Sandra Klopper, Cape Town: Struik, 2001, 
** *Dress and Adornment*, Peter Magubane, tekst av Sandra Klopper, 2001, 
** *Ceremonies*, Peter Magubane, tekst av Sandra Klopper, Cape Town: Struik. 2001, 
* *Soweto*, Peter Magubane og Charlene Smith, Cape Town: Struik, 2001, 
* African Heritage Series:
** *Arts and Crafts*, Peter Magubane, tekst av Sandra Klopper, Cape Town: Struik, 2001, 
* *The BaNtwane: Africa's Undiscovered People*, Peter Magubane, tekst av Sandra Klopper, Cape Town: Struik, 2001, 
* *AmaNdebele*, Peter Magubane, tekst av Sandra Klopper, Sunbird, 2005, 

## Referanser